钦定古今图书集成/明伦汇编/官常典/第771卷 > 册府元龟 > 散宜生
## 钦定古今图书集成/明伦汇编/官常典/第771卷 > 册府元龟 > 散宜生

按《淮南子道应训》：“文王砥德修政，纣闻而患之，乃拘
文王于羑里。于是散宜生乃以千金求天下之珍怪，
得驺虞、鸡斯之乘、元玉百工、大贝百朋、元豹、黄罴、青
犴、白虎、文皮千合，以献于纣。因费仲而通。纣见而说
之，乃免其身，杀牛而赐之。”

按《尚书孔传》：“虢叔、闳夭、散宜生、太颠、南宫括凡五臣，
佐文王为胥附、奔走、先后、御侮之臣。”